Den Vest-Sjællandske Avis, 1827-03-06
Den hellige Fader har i de sidste Dage holdet en streng Faste og tilbringer hvert Øieblik, som han har tilovers fra sine Forretninger, ved Foden af Crusifiret. Gud hedder det, vil dog i sin Naade afvende den Storm, som synes at true Kirken, eller lade den blive kort og forbigaaende. Det forklares ikke hvori denne græsselige Fare bestaaer, maaskee det er den Constitution, som de kiætteriske Englændere ville indføre i Portugal, som Hs. Hellighed derved har for Øinene. J det mindste siger Rygtet, at han skal endog med Penge have tilbudet sig at ville understøtte Spanien ved dette Anliggende. Paven har ogsaa ivrige Hielpere i dette Land; thi der fortælles at Geistligheden har tilbudt Ministeren Hr. Calomarde at ville med 600 Mill. Realer (150 Mill. Franker) komme Regieringen til Hielp, dersom den skulde geraade i Krig for Portugals Skyld. Alle Franske Aviser ere enige i at berette, at de Portugisiske Rebeller have ved deres Retirade til Spanien erholdet den bedste Modtagelse, at de ere blevne understøttede paa mange Maader, og at de opmuntrede derved have fordristet sig til at gjøre et nyt Jndfald i Portugal. Den Spanske Observationssarmee forstærkes uafladelig; men den foretager sig aldeeles intet for at vedligeholde Roligheden paa Grændserne. Det angives som en Aarsag dertil, at denne Armee er sammensat saavel af Royalistiske Frievillige, som af regulaire Tropper, hvilke hade og forfølge hinanden indbyrdes. De regulaire Tropper gaae over til de constitutionelle Portugisere og de frievillige til Rebellerne. – Da Marqvien af Chaves ikke var bleven arresteret i Spanien uagtet Kongen havde givet Ordre dertil, men var endog faldet ind i Portugal med 2000 Mand og dennegang umiddelbart i Provinsen entre Minho et Douro, hvor man ikke havde forventet noget Angreb, saa blev Skrækken almindelig, især da Oberste Zagello, som havde 400 Mand under sin Commando, havde efter 4 Timers Fægtning seet sig nødt til at lade sine Soldater tage Flugten til Biergene og selv var retireret til Oporto. Marqvien af Chaves rykkede rask frem imod Braga og Guimaraez. J Oporto giorde man de største Tilberedelser for at sætte Staden i Forsvarstand; General Stubbs sendte en Expres til Greven af Villaflor for at underrette ham om den Fare hvori Staden svævede. J Byen laae kun 1200 Mand; men Jndvaanerne tilbøde sig at giøre Tieneste som Frievillige, og Mandskabet paa de to Engelske Brigger, som laae i Havnen, bleve satte i Land. Forvirringen blev imidlertid overmaade stor, især da Beretningen indløb om at Rebellerne stode ikke længere end 4 til 5 Mile fra Staden; de offentlige Kasser bleve afsendte til Lissabon, General Stubbs lod trække Grave igiennem Gaderne. Marqvien af Chaves havde udstædet Proclamationer i Oporto, hvori han endnu lovede Jndvaanerne Sikkerhed for deres Personer og Eiendomme, naar de vilde lade ham rykke ind i Staden uden Modstand; men truede derimod alle dem, som i mindste Maade ville modsætte sig ham, med at lade dem springe over Klingen. Jmidlertid lede de constitutionelle Tropper til fra alle Sider og reddede Staden; Rebellerne trak sig tilbage til Braga, hvor de ifølge den franske Moniteur skulle være indesluttede af Generalerne Villa-Flor, Angaa og Mello. De engelske Tropper ere rykkede frem til Combra, have befæstet Staden og anlagt store Magaziner i Estremadura; men have endnu ikke taget Deel i nogen Fægtning.